text: Vestjyde håber på VM-medalje efter speedway-sejr
  29 juni 2014 kl. 10.47
  Niels-Kristian Iversen vandt i Parken og er samlet treer i VM-stillingen. En ny VM-medalje er sæsonens mål.
  I lørdagens Grand Prix-finale løb vestjyden Niels-Kristian Iversen fra Esbjerg af med sejren.
  Efter en del sæsoner langt fra VM-titlen og medaljer er Niels-Kristian Iversen fra Esbjerg nu stemplet ind som en af dem, man skal regne med over en hel speedwaysæson.
  - Målet er at få en medalje igen. Nu er jeg treer samlet, men der er langt endnu. Det handler om at blive ved med at score godt med point, siger Iversen.
  Ud over pokal og triumf scorede han 16 point i Parken - årets bedste høst efter seks grandprixer. To gange er det ellers blevet til blot seks point.
  - Det handler om ikke at have for mange af de grandprixer, hvor man kun scorer få point - som de to gange, jeg fik seks. Der skal scores en del point hver gang, og så skal jeg også nok være der, når der skal deles medaljer ud efter sæsonen, lover Niels-Kristian Iversen.
  Næste grandprix i VM-serien køres 12. juli i Cardiff.
  Thanksfor all the msgsguys, still tryingto catchup ;) it meansalot. So stokedabouttonight, just megaproud. ThanksFor the support.
  — Niels Kr. Iversen (@doniversen) June 28, 2014
  